Projekts

**LATVIJAS REPUBLIKAS MINISTRU KABINETS**

2015.gada Noteikumi Nr.

Rīgā (prot. Nr. .§)

**Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību**

Izdoti saskaņā ar likuma “Par nodokļu piemērošanu brīvostās un speciālajās ekonomiskajās zonās” 12.panta otro daļu

1. Noteikumi nosaka kārtību, kādā aizpildāmi un iesniedzami Valsts ieņēmumu dienestā šādi pārskatu veidlapu paraugi:

1.1. pārskats par uzkrāto tiešo nodokļu atlaižu summu un uzkrāto ieguldījumu summu, par saņemto atbalstu sākotnējo ieguldījumu veikšanai un uzņēmuma ienākuma nodokļa atlaidi taksācijas periodā (1.pielikums);

1.2. pārskats par nekustamā īpašuma nodokļa atlaižu piemērošanu taksācijas periodā (2.pielikums).

2. Pārskatu par tiešo nodokļu atlaižu summu un ieguldījumu summu taksācijas periodā (1.pielikums) aizpilda šādā kārtībā:

2.1. 1.rindā norāda uzkrāto ieguldījumu summu, izņemot uzkrātās ieguldījumu summas lielajiem ieguldījumu projektiem, t.i., kapitālsabiedrības ieguldījumus, kas veikti, sākot ar gadu, kurā ir noslēgts līgums par ieguldījumu veikšanu ar zonas vai brīvostas pārvaldi (vai Ventspils brīvostas licencētai kapitālsabiedrībai – ar gadu, kad stājās spēkā likums “Par nodokļu piemērošanu brīvostās un speciālajās ekonomiskajās zonās”), līdz taksācijas periodam (ieskaitot), par kuru tiek aprēķināti attiecīgie ieguldījumi. 1.1. un 1.2.rindā tiek norādīts, cik tai skaitā no kopējās summas ir ieguldījumi saskaņā ar līgumiem par ieguldījumu veikšanu, kas noslēgti līdz 2014.gada 30.jūnijam vai pēc šī datuma, kā arī tiek norādītas konkrētu projektu ietvaros veiktās ieguldījumu summas, norādot katru projektu (tā nosaukumu un ieguldījumu summu) atsevišķi;

2.2. 2.rindā norāda maksimāli pieļaujamo atlaižu summu, kuru kapitālsabiedrībai ir tiesības piemērot, lai uzkrātā tiešo nodokļu atlaižu summa un taksācijas periodā aprēķinātās atlaides kopā nepārsniegtu attiecīgajai kapitālsabiedrībai piemērojamos procentus no uzkrātās ieguldījumu summas. Tai skaitā 2.1.-2.6.rindā norāda procentus no uzkrātās ieguldījumu summas, kādi piemērojami saskaņā ar noslēgtajiem līgumiem par ieguldījumu veikšanu, un 2.7.rindā norāda maksimāli pieļaujamos procentus un atlaižu summu, ja kapitālsabiedrība papildus likumā noteiktajam atbalstam saņem citu atbalstu sākotnējo ieguldījumu veikšanai. 2.8.rindā norāda procentus no ieguldījumu summas, kādi piemērojami līgumiem, kas slēgti laika periodā no 2003.gada 20.jūnija līdz 2006.gada 31.decembrim, ja kapitālsabiedrība atbilda mazas vai vidējas kapitālsabiedrības statusam saskaņā ar Komisijas regulas Nr.70/2001 1.pielikumā un Komisijas regulas Nr.364/2004 1.pielikumā noteiktajiem kritērijiem;

2.3. 3.rindā norāda uzkrāto ieguldījumu summu lieliem ieguldījumu projektiem, tai skaitā 3.1. un 3.2.rindā norādot, cik tai skaitā no kopējās summas ir ieguldījumi saskaņā ar līgumiem par ieguldījumu veikšanu, kas noslēgti līdz 2014.gada 30.jūnijam vai pēc šī datuma. Par lielu ieguldījumu projektu ir uzskatāms projekts, kurš atbilst likuma “Par nodokļu piemērošanu brīvostās un speciālajās ekonomiskajās zonās” 8.1pantam;

2.4. 4.rindā norāda maksimāli piemērojamo tiešo nodokļu atlaižu summu lieliem ieguldījumu projektiem. Tai skaitā 4.1.-4.6.rindā norāda procentus no uzkrātās ieguldījumu summas, kādi piemērojami saskaņā ar noslēgtajiem līgumiem par ieguldījumu veikšanu. 4.7.rindā norāda maksimāli pieļaujamos procentus un atlaides summu lielo ieguldījumu projektam, kura plānotās izmaksas pārsniedz 100 miljonus *euro*, saskaņā ar likuma “Par nodokļu piemērošanu brīvostās un speciālajās ekonomiskajās zonās” 8.1panta piekto daļu, un 4.8.rindā norāda citus procentus no uzkrātās ieguldījumu summas;

2.5. 5.rindā norāda par taksācijas periodu aprēķināto uzņēmumu ienākuma nodokļa summu pirms atlaižu piemērošanas saskaņā ar likumu “Par uzņēmumu ienākuma nodokli” u.c. likumiem;

2.6. 6.rindā norāda uzņēmumu ienākuma nodokļa atlaidi, kas ir aprēķināta taksācijas periodā 80 procentu apmērā no aprēķinātās uzņēmumu ienākuma nodokļa summas;

2.7. 7.rindā norāda aprēķināto nekustamā īpašuma nodokli, kas aprēķināts par speciālās ekonomiskās zonas vai brīvostas teritorijā esošo nekustamo īpašumu, bez atlaižu piemērošanas saskaņā ar likumu “Par nekustamā īpašuma nodokli”;

2.8. 8.rindā norāda aprēķināto nekustamā īpašuma nodokļa atlaidi, tai skaitā 8.1. un 8.2.rindā norāda aprēķinātās nekustamā īpašuma nodokļa atlaides summu saskaņā ar likuma “Par nodokļu piemērošanu brīvostās un speciālajās ekonomiskajās zonās” 6.panta pirmo un otro daļu;

2.9. 9.rindā norāda 2. un 4.rindas summu, kas ir kopējais piemērojamo tiešo nodokļu atlaižu apmērs uzkrātajiem ieguldījumiem;

2.10. 10.rindā norāda uzkrāto tiešo nodokļu (uzņēmumu ienākuma nodokļa un nekustamā īpašuma nodokļa) atlaižu apmēru, kas uzkrāts par periodu līdz taksācijas gadam un ko nosaka saskaņā ar likuma “Par nodokļu piemērošanu brīvostās un speciālajās ekonomiskajās zonās” 1.panta otrās daļas 7.punktu;

2.11. 11.rindā norāda maksimālo tiešo nodokļu atlaižu summu, kuru kapitālsabiedrībai ir tiesības piemērot taksācijas periodā un kuru aprēķina, no 9.rindā norādītās summas atņemot 10.rindā norādīto summu;

2.12. 12.rindā norāda tiešo nodokļu atlaižu summu, kuru kapitālsabiedrībai ir tiesības faktiski piemērot taksācijas periodā saskaņā ar likuma “Par nodokļu piemērošanu brīvostās un speciālajās ekonomiskajās zonās” 10. un 11.pantu. Tai skaitā 12.1. un 12.2.rindā norāda nekustamā īpašuma nodokļa atlaides un uzņēmumu ienākuma nodokļa atlaides summu;

2.13. 13.rindā norāda uzņēmumu ienākuma nodokļa avansa maksājumu samazinājumu, kuru uzskata par nokavēto nodokļa maksājumu un kuru aprēķina kā starpību starp avansa maksājumiem, kas būtu veicami, piemērojot nodokļa atlaidi saskaņā ar likuma “Par nodokļu piemērošanu brīvostās un speciālajās ekonomiskajās zonās” 11.panta otrās daļas ierobežojumu, un avansa maksājumiem saskaņā ar likuma “Par uzņēmumu ienākuma nodokli” 23.pantu.

2.14. 14.rindā norāda atlikušo tiešo nodokļu atlaižu summu, kuru kapitālsabiedrība varēs izmantot nākamajos taksācijas periodos un kuru aprēķina kā 9., 10. un 12.rindas starpību.

3. Pārskatu par nekustamā īpašuma nodokļa atlaižu piemērošanu taksācijas periodā (2.pielikums) aizpilda šādā kārtībā:

3.1. 2.ailē norāda aprēķināto nekustamā īpašuma nodokli bez atlaižu piemērošanas saskaņā ar likumu “Par nekustamā īpašuma nodokli”;

3.2. 3.ailē norāda saskaņā ar likuma “Par nodokļu piemērošanu brīvostās un speciālajās ekonomiskajās zonās” 6.panta pirmo daļu aprēķināto nekustamā īpašuma nodokļa atlaidi;

3.3. 4.ailē norāda saskaņā ar likuma “Par nodokļu piemērošanu brīvostās un speciālajās ekonomiskajās zonās” 6.panta otro daļu pašvaldības piešķirto nekustamā īpašuma nodokļa atlaidi;

3.4. 5.ailē norāda piemērojamo nekustamā īpašuma nodokļa atlaidi likuma “Par nodokļu piemērošanu brīvostās un speciālajās ekonomiskajās zonās” 10.pantā noteiktajā apmērā;

3.5. 6.ailē norāda saskaņā ar likuma “Par nodokļu piemērošanu brīvostās un speciālajās ekonomiskajās zonās” 10.pantu piemērojamo pašvaldības piešķirto nekustamā īpašuma nodokļa atlaidi;

3.6. 7.ailē norāda budžetā papildus iemaksājamo nekustamā īpašuma nodokļa summu.

4. Kapitālsabiedrība pārskatu par uzkrāto tiešo nodokļu atlaižu summu un uzkrāto ieguldījumu summu, par saņemto atbalstu sākotnējo ieguldījumu veikšanai un uzņēmuma ienākuma nodokļa atlaidi taksācijas periodā (1.pielikums) un pašvaldība pārskatu par nekustamā īpašuma nodokļa atlaižu piemērošanu taksācijas periodā (2.pielikums) Valsts ieņēmumu dienestā iesniedz elektroniski Valsts ieņēmumu dienesta Elektroniskās deklarēšanas sistēmā.

5. Pārskatu par uzkrāto tiešo nodokļu atlaižu summu un uzkrāto ieguldījumu summu, par saņemto atbalstu sākotnējo ieguldījumu veikšanai un uzņēmuma ienākuma nodokļa atlaidi taksācijas periodā (1.pielikums) Valsts ieņēmumu dienests ne vēlāk kā piecu darbdienu laikā elektroniski nodod pašvaldībai, kuras teritorijā atrodas zonas kapitālsabiedrība vai licencēta kapitālsabiedrība.

Ministru prezidente L.Straujuma

Finanšu ministrs J.Reirs

02.02.2015 09:21

1016

Diāna Kudravecs

67122042, diana.kudravecs@vid.gov.lv